Εργατική Δύναμη (Έννοια Οικονομίας)

Ως εργατική δύναμη ορίζουμε την ικανότητα κάποιου για εργασία. Δηλαδή λίγο πολύ εννοούμε τις γνώσεις του, τις δεξιοτεχνίες του, την μυική του δύναμη, την εγκεφαλική του ικανότητα κλπ. Η εργασία έχει τελείως διαφορετική έννοια αφού είναι η διαδικασία παραγωγής δηλαδή η πραγμάτωση της εργατικής δύναμης σε προϊόντα και υπηρεσίες (και προφανώς σε αξία). Αξίζει να σημειωθεί ότι η εργατική δύναμη είναι το μόνο "προϊόν" που μπορεί να παράγει μεγαλύτερη αξία από τον εαυτό της.

Αναπλήρωση Εργατικής Δύναμης
Η αναπλήρωση της εργατική δύναμης έχει διπλή έννοια.

α) σε μικροοικονομικό επίπεδο δείχνει την αναγκαιότητα κάποιου για να συνεχίσει να παράγει να:

(στην εργατική δύναμη εντάσσεται και η διεύρυνση των ικανοτήτων του;)
 * τρώει για να μπορεί να αναπληρώνει την χαμένη του ενέργεια
 * ξεκουράζεται για τον ίδιο ακριβώς λόγο
 * διασκεδάζει για την ψυχολογική - πνευματική του υγεία
 * γιατρεύεται όταν αρρωσταίνει

β) σε μακροοικονομικό επίπεδο δείχνει την αναγκαιότητα της αναπαραγωγής της ίδιας της εργατικής τάξης πχ:
 * την γέννηση νέων εργατών και την ικανότητα των οικογενειών τους να τους θρέψουν μέχρι την ηλικία εργασίας.
 * την εκπαίδευση των νέων εργατών για να μπορέσουν να μπουν στην διαδικασία παραγωγής στο μέλλον